CELEX: 32015D1218(01)
Language: fi
Date: 2015-12-16 00:00:00
Title: Komission päätös, annettu 16 päivänä joulukuuta 2015, jäsenten nimittämisestä REFIT-foorumin sidosryhmien edustajien ryhmään

18.12.2015   
            
            
               FI
            
            
               Euroopan unionin virallinen lehti
            
            
               C 425/8
            
         KOMISSION PÄÄTÖS,
   annettu 16 päivänä joulukuuta 2015,
   jäsenten nimittämisestä REFIT-foorumin sidosryhmien edustajien ryhmään
   (2015/C 425/06)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon REFIT-foorumin perustamisesta 19 päivänä toukokuuta 2015 annetun päätöksen C(2015) 3261 final,
   sekä katsoo seuraavaa:
   
               (1)
            
            
               REFIT-foorumin perustamisesta annetun komission päätöksen (1), jäljempänä ’päätös’, mukaan REFIT-foorumilla, jäljempänä ’foorumi’, on valtuudet i) pyytää ja kerätä kaikista mahdollisista lähteistä ehdotuksia, joilla pyritään vähentämään unionin lainsäädännöstä ja sen täytäntöönpanosta jäsenvaltioissa aiheutuvaa sääntelytaakkaa ja hallinnollista rasitusta; ii) arvioida sitä, miten hyvin sääntelytaakkaa ja hallinnollista rasitusta voitaisiin ehdotuksilla vähentää lainsäädännön tavoitteita vaarantamatta, ja tarvittaessa esittää ehdotuksia täydentäviä huomautuksia; iii) toimittaa huomionarvoisimmat ehdotukset ja mahdolliset niitä täydentävät huomautukset asianomaisille komission yksiköille ja tapauksen mukaan asianomaiselle jäsenvaltiolle; ja iv) vastata kullekin ehdotuksen tehneelle henkilölle ja julkistaa saamansa ehdotukset, täydentävät huomautukset sekä komission yksiköiltä ja asianomaiselta jäsenvaltiota saadut huomautukset.
            
         
               (2)
            
            
               Päätöksessä säädetään, että foorumi muodostuu hallitusten edustajien ryhmästä ja sidosryhmien edustajien ryhmästä ja että jälkimmäisen jäseninä on enintään 20 asiantuntijaa, joista yksi edustaa Euroopan talous- ja sosiaalikomiteaa, yksi alueiden komiteaa ja loput yrityksiä, myös pk-yrityksiä, työmarkkinaosapuolia ja sellaisia kansalaisjärjestöjä, joilla on välitöntä kokemusta unionin lainsäädännön soveltamisesta. Sidosryhmien edustajien ryhmän asiantuntijat nimitetään yksityishenkilöinä tai edustamaan useamman sidosryhmän yhteistä etua.
            
         
               (3)
            
            
               Päätöksen mukaan komissio nimittää sidosryhmien edustajien ryhmän jäsenet komission ensimmäisen varapuheenjohtajan ehdotuksesta. Jäsenet valitaan hakijoista, joilla on välitöntä kokemusta unionin lainsäädännön soveltamisesta ja jotka ovat vastanneet hakuilmoitukseen. Nimityksillä pyritään varmistamaan eri toimialojen, etujen, unionin alueiden ja sukupuolten mahdollisimman tasapainoinen edustus. Jäsenet nimitetään 31 päivään lokakuuta 2019 mennessä.
            
         
               (4)
            
            
               Kaikki edellä mainittuihin kriteereihin perustuvat hakemukset on käyty huolellisesti läpi.
            
         
               (5)
            
            
               Jos sidosryhmien edustajien ryhmän jonkun jäsenen jäsenyys lakkaa kesken foorumin toimikauden, komission ensimmäisellä varapuheenjohtajalla pitäisi olla valtuudet nimetä hänelle sijainen päätöksessä vahvistettujen kriteerien perusteella, jotta voidaan välttyä viiveiltä sidosryhmien edustajien ryhmän jäsenten korvaamisessa tai epätasapainolta sen jäsenistössä,
            
         ON PÄÄTTÄNYT SEURAAVAA:
   1 artikla
   1.   REFIT-foorumin sidosryhmien edustajien ryhmän jäsenet luetellaan tämän päätöksen liitteessä.
   2.   Jos sidosryhmien edustajien ryhmän jonkun jäsenen jäsenyys lakkaa kesken foorumin toimikauden, komission ensimmäinen varapuheenjohtaja voi nimetä hänelle sijaisen niiden ehdokkaiden luettelosta, jotka ovat vastanneet pyyntöön ilmaista kiinnostuksensa ryhtyä sidosryhmien edustajien ryhmän jäseneksi.
   2 artikla
   Tätä päätöstä sovelletaan 31 päivään lokakuuta 2019.
   
      Tehty Brysselissä 16 päivänä joulukuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  C(2015) 3261 final.
   
      LIITE
      
         Nimitetyt jäsenet
      
      REFIT-foorumiin kuuluvan sidosryhmien edustajien ryhmän jäsenet aakkosjärjestyksessä sekä maininta siitä, onko heidät nimetty yksityishenkilöinä vai edustamaan useamman sidosryhmän yhteistä etua
      
                  Nimi
               
               
                  Kansa-laisuus
               
               
                  Edustaako sidosryhmien yhteistä etua tietyllä toiminta-lohkolla?
               
               
                  Tämänhetkinen työnantaja
               
            
                  Alanko Risto
               
               
                  FI
               
               
                  KYLLÄ
               
               
                  Teknologiateollisuus ry
               
            
                  Baussand Pierre
               
               
                  FR
               
               
                  KYLLÄ
               
               
                  Platforme sociale AISBL
               
            
                  Beekmans-Pols Fenna
               
               
                  NL
               
               
                  EI
               
               
                  Europa Decentraal
               
            
                  Christensen Geert Laaier
               
               
                  DK
               
               
                  KYLLÄ
               
               
                  Dansk Erhverv (Tanskan kauppakamari)
               
            
                  Clarke Mike
               
               
                  UK
               
               
                  KYLLÄ
               
               
                  Royal Society of Bird Protection (RSPB)
               
            
                  Hanula-Bobbitt Katarzyna
               
               
                  PL
               
               
                  KYLLÄ
               
               
                  Finance Watch
               
            
                  Hedström Jens
               
               
                  SE
               
               
                  KYLLÄ
               
               
                  BusinessEurope
               
            
                  Kavrakova Assya
               
               
                  BG
               
               
                  KYLLÄ
               
               
                  Eurokansalaisen toiminta-palvelukeskus (ECAS)
               
            
                  Krivošík Juraj
               
               
                  SK
               
               
                  EI
               
               
                  SEVEn, The Energy Efficiency Center
               
            
                  Lasiauskas Linas
               
               
                  LT
               
               
                  EI
               
               
                  Lithuanian Apparel and Textile Industry Association
               
            
                  Loosen Peter
               
               
                  DE
               
               
                  KYLLÄ
               
               
                  Bund für Lebensmittelrecht und Lebensmittelkunde e.V. (valtakunnallinen liitto)
               
            
                  Naslin Jean
               
               
                  FR
               
               
                  KYLLÄ
               
               
                  Euroopan pankkialan komitea (EBIC)
               
            
                  Pachl Ursula
               
               
                  AT
               
               
                  KYLLÄ
               
               
                  Euroopan kuluttajaliitto (BEUC)
               
            
                  Roenne Moeller Heidi
               
               
                  DK
               
               
                  KYLLÄ
               
               
                  Euroopan ammatillinen yhteisjärjestö (EAY)
               
            
                  Ronzitti Valeria
               
               
                  IT
               
               
                  KYLLÄ
               
               
                  Julkisten työnantajien ja julkisten yritysten eurooppa-lainen keskus (CEEP)
               
            
                  Santiago Cid María Elena
               
               
                  ES
               
               
                  KYLLÄ
               
               
                  Euroopan standardointikomitea (CEN) ja Euroopan sähkö-tekniikan standardointi-komitea (Cenelec)
               
            
                  Stoczkiewicz Magdalena
               
               
                  PL
               
               
                  KYLLÄ
               
               
                  Friends of the Earth Europe (Euroopan Maan ystävät)
               
            
                  van Straalen Michaël Angelo
               
               
                  NL
               
               
                  KYLLÄ
               
               
                  Koninklijke Vereniging MKB
               
            
         Varallaololuettelo
      
      Jos sidosryhmien edustajien ryhmän jonkun jäsenen jäsenyys lakkaa kesken foorumin toimikauden, komission ensimmäinen varapuheenjohtaja voi nimetä hänelle sijaisen niiden ehdokkaiden luettelosta, jotka ovat vastanneet pyyntöön ilmaista kiinnostuksensa ryhtyä sidosryhmien edustajien ryhmän jäseneksi.